Brandsetdalen er omtalt som et geologisk interessant område (Fylkesmannen i Hordaland 2001). Ved gården Brandset er det utformet en markert terrasse i terrenget - dette er et gammelt breelvdelta. Store arealer i skyte- og øvingsfeltet består av vegetasjonsløse områder med bart fjell, grov rasmark og stein i dagen. Det er lite løsmasser, og det meste av området består av fattig morenemateriale.